Norge huskes for Gro Harlem Brundtland, men også Finland har hatt to kvinnelige statsministre og Island styrer i dag av Jóhanna Sigurdardóttir. Når Thorning-Schmidt overtar statsministerposten i Danmark, er Sverige alene igjen i Norden om aldri å ha sluppet en kvinne til som regjeringssjef. Selv om Danmark på mange områder har vært regnet som et foregangsland innen likestilling, blir både de og de øvrige nordiske land for sinker å regne når det kommer til kvinnelige regjeringssjefer. Helle Thorning-Schmidt er den 53. i rekken og er ettertrykkelig slått av kvinner på alle kontinenter.